# data[].attributes.headline
ΑΦΙΣΑ ΓΙΑ ΤΗΝ ΚΑΡΠΑ

# data[].attributes.subject
ΑΦΙΣΑ ΓΙΑ ΤΗΝ ΚΑΡΠΑ

# data[].attributes.headline
ΦΩΤΟΓΡΑΦΙΕΣ ΑΠΟ ΤΟ ΣΕΜΙΝΑΡΙΟ ΚΑΡΠΑ

# data[].attributes.subject
ΦΩΤΟΓΡΑΦΙΕΣ ΑΠΟ ΤΟ ΣΕΜΙΝΑΡΙΟ ΚΑΡΠΑ

# data[].attributes.headline
Η πιστοποιημένη γνώσ

# data[].attributes.body
Η πιστοποιημένη γνώση και το βασικό πτυχίο Πρώτων Βοηθειών αποτελεί ισχυρό όπλο στα χέρια ενός νέου που επιθυμεί να εργαστεί, καθώς οι εργοδότες έχουν τη νομική υποχρέωση (Ν.3850/2010) να διαθέτουν προσωπικό κατάλληλα εκπαιδευμένο σε θέματα Πρώτων Βοηθειών, Πυροσφάλειας και Ασφαλούς Εκκένωσης Κτιρίων.

Η κατάλληλη εκπαίδευση συμπεριλαμβάνει τις πιο σημαντικές δεξιότητες επείγουσας φροντίδας όπως είναι η ΚΑΡΠΑ (ΚΑΡδιο-Πνευμονική-Αναζωογόνηση) για την αντιμετώπιση της καρδιακής ανακοπής, η διαχείριση της λιποθυμίας, αλλά και του προ-λιποθυμικού σοκ, η διαχείριση της πνιγμονής, της σοβαρής αιμορραγίας, των κακώσεων της κεφαλής και της σπονδυλικής στήλης και άλλων σοβαρών καταστάσεων που μπορούν να απειλήσουν τη ζωή του θύματος και απαιτούν άμεσα και επιδέξια την πρώτου βαθμού φροντίδα.

Συμπληρωματική εκπαίδευση χρειάζεται για τη δευτεροβάθμια φροντίδα των καταστάσεων εκείνων που δεν απειλούν τη ζωή του θύματος, όπως η αντιμετώπιση καταγμάτων, εγκαυμάτων, τραυμάτων, ήπιων ασθενειών και πολλών άλλων.

Η καρδιοπνευμονική αναζωογόνηση είναι η διαδικασία που σκοπό έχει να αποκαταστήσει τη μεταφορά οξυγόνου στους ιστούς, να καθορίσει τις ειδικές αιτίες της καρδιακής ή αναπνευστικής ανακοπής και να διατηρήσει όσες λειτουργίες διασώζονται.
Γιαυτό είναι σημαντικό να γνωρίζουμε  ΚΑΡΠΑ γιατί οποιαδήποτε στιγμή μπορούμε να σώσουμε μια ζωη .

# data[].attributes.headline
Η πιστοποιημένη γνώσ

# data[].attributes.body
Η πιστοποιημένη γνώση και το βασικό πτυχίο Πρώτων Βοηθειών αποτελεί ισχυρό όπλο στα χέρια ενός νέου που επιθυμεί να εργαστεί, καθώς οι εργοδότες έχουν τη νομική υποχρέωση (Ν.3850/2010) να διαθέτουν προσωπικό κατάλληλα εκπαιδευμένο σε θέματα Πρώτων Βοηθειών, Πυροσφάλειας και Ασφαλούς Εκκένωσης Κτιρίων.

Η κατάλληλη εκπαίδευση συμπεριλαμβάνει τις πιο σημαντικές δεξιότητες επείγουσας φροντίδας όπως είναι η ΚΑΡΠΑ (ΚΑΡδιο-Πνευμονική-Αναζωογόνηση) για την αντιμετώπιση της καρδιακής ανακοπής, η διαχείριση της λιποθυμίας, αλλά και του προ-λιποθυμικού σοκ, η διαχείριση της πνιγμονής, της σοβαρής αιμορραγίας, των κακώσεων της κεφαλής και της σπονδυλικής στήλης και άλλων σοβαρών καταστάσεων που μπορούν να απειλήσουν τη ζωή του θύματος και απαιτούν άμεσα και επιδέξια την πρώτου βαθμού φροντίδα.

Συμπληρωματική εκπαίδευση χρειάζεται για τη δευτεροβάθμια φροντίδα των καταστάσεων εκείνων που δεν απειλούν τη ζωή του θύματος, όπως η αντιμετώπιση καταγμάτων, εγκαυμάτων, τραυμάτων, ήπιων ασθενειών και πολλών άλλων.

Η καρδιοπνευμονική αναζωογόνηση είναι η διαδικασία που σκοπό έχει να αποκαταστήσει τη μεταφορά οξυγόνου στους ιστούς, να καθορίσει τις ειδικές αιτίες της καρδιακής ή αναπνευστικής ανακοπής και να διατηρήσει όσες λειτουργίες διασώζονται.
Γιαυτό είναι σημαντικό να γνωρίζουμε  ΚΑΡΠΑ γιατί οποιαδήποτε στιγμή μπορούμε να σώσουμε μια ζωη .

# data[].attributes.headline
Ο μηχανισμός της αναπνοής

# data[].attributes.subject
Ο μηχανισμός της αναπνοής

# data[].attributes.body
Οι πνεύμονες βρίσκονται στη θωρακικήκοιλότητα, την οποία σχηματίζουν οι πλευρές, που αρθρώνονται πίσω με τη σπονδυλική στήλη και μπροστά με το στέρνο.

Η θωρακική κοιλότητα χωρίζεται από την κοιλιακή με ένα θολωτό μυ, το διάφραγμα.

Μεταξύ των πλευρών προσφύονται οι μεσοπλεύριοι μύες.

Ο ρυθμός της αναπνοής μας ελέγχεται από το αναπνευστικό κέντρο, το οποίο βρίσκεται στον προμήκη. Για να πραγματοποιηθεί η εισπνοή, το διάφραγμα, συστέλλεται και επιπεδώνεται με αποτέλεσμα να αυξάνεται ο κατακόρυφος άξονας της θωρακικής κοιλότητας.

Οι εισπνευστικοί μύες συσπώνται μεαποτέλεσμα οι πλευρές να κινούνται προς ταπάνω και έξω.

Με αυτό τον τρόπο αυξάνεται οόγκος της θωρακικής κοιλότητας και συνεπώςτων πνευμόνων.

Με την έκταση των πνευμόνων η πίεση του αέρα στις διευρυμένες κυψελίδες μειώνεται.

Αυτό έχει ως αποτέλεσμα τηνεισροή αέρα από το περιβάλλον στους πνεύμονες, δια μέσου της αναπνευστικής οδού.

# data[].attributes.headline
Η ΚΑΡΠΑ αποτελείται 

# data[].attributes.body
Η ΚΑΡΠΑ αποτελείται από δύο βασικές ενέργειες: τις θωρακικές συμπιέσεις  (για να αποκατασταθεί όσο το δυνατόν η κυκλοφορία του αίματος) και τις εμφυσήσεις διάσωσης (για να μεταφερθεί οξυγόνο στους πνεύμονες).

Πότε κάνουμε ΚΑΡΠΑ;
ΚΑΡΠΑ κάνουμε όταν το θύμα ΔΕΝ ΑΝΑΠΝΕΕΙ και αυτό μπορούμε να το ελέγξουμε με τρεις τρόπους

ΒΛΕΠΩ εάν υπάρχει κίνηση του θώρακα

ΑΚΟΥΩ για ήχους αναπνοής, σκύβοντας κοντά στο στόμα του θύματος

ΑΙΣΘΑΝΟΜΑΙ την αναπνοή του στο μάγουλό μου 10 δευτερόλεπτα αρκούν για να αποφασίσετε ότι το θύμα δεν αναπνέει.
ΔΡΑΣΤΕ ΑΜΕΣΑ!!!

Πριν από την παροχή ΚΑΡΠΑ
Ελέγξτε την τοποθεσία ώστε να διασφαλίσετε την δική σας ασφάλεια και την ασφάλεια του ανθρώπου που θέλετε να βοηθήσετε.

Πιέστε το άτομο στον ώμο αν φαίνεται αναίσθητο και φωνάξτε "Είστε εντάξει;" για να βεβαιωθείτε αν έχει τις αισθήσεις του. Σε τροχαίο ή πτώση από ύψος, κουνάμε μόνο το χέρι, όχι τους ώμους για να ελέγξουμε την συνείδηση.

Καλέστε το 166 αμέσως για βοήθεια αν είστε μόνος ή ζητήστε από έναν παρευρισκόμενο να το καλέσει. Στη συνέχεια στείλτε κάποιον να βρει απινιδωτή. Εάν δεν υπάρχει διαθέσιμος απινιδωτής (ο οποίος έχει πάντα προφορικές οδηγίες) παραμείνετε με το θύμα και ξεκινήστε την παροχή βοήθειας ανάλογα με το επίπεδο γνώσεων σας. Προσέξτε, για ενήλικα, τηλεφώνηστε πρώτα στο 166 και μετά άρχιστε CPR. Για παιδί κάτω των 8 ετών, πρώτα κάντε ένα λεπτό τουλάχιστον CPR και μετά ειδοποίηστε το 166. (εικόνα 2)

Ελέγξτε για αναπνοή όπως ειπαμε πριν. Ακούστε προσεκτικά κοντά στο στόμα, δείτε τον θώρακα αν ανεβοκατεβαίνει , αισθανθείτε αν υπάρχει αναπνοή για 10 δευτερόλεπτα. (Οι περιστασιακοί ήχοι εξαερισμού δεν εξισώνουν την αναπνοή.) Εάν δεν υπάρχει ένδειξη αναπνοής, ξεκινήστε την διαδικασία ανάνηψης.

Κάντε 30 εξωτερικές θωρακικές συμπιέσεις (μαλάξεις) και δύο αναπνοές (1 κύκλος).
Εάν δεν είστε εκπαιδευμένοι σε CPR, τότε παρέχετε μόνο θωρακικές συμπιέσεις. Αυτό σημαίνει συμπίεση θώρακα από 100 έως 120 συμπιέσεις το λεπτό, έως ότου φθάσει η βοήθεια. Χρησιμοποιήστε όμως όλο το σωματικό σας βάρος (όχι μόνο τα χέρια) και με τεντωμένους τους αγκώνες συμπιέστε προς τα κάτω το στήθος, τουλάχιστον 5 εκατοστά. Το βάρος του σώματός σας πρέπει να ασκείται με τεντωμένους τους αγκώνες έτσι ώστε ολόκληρο το άνω άκρο (ώμοι -αγκώνες -καρπός σε ευθεία γραμμή) να είναι κατακόρυφο πάνω στο θώρακα του θύματος όπως φαίνεται στην εικόνα 1. Πιέστε με ένα ρυθμό 100 έως 120 συμπίεσεις ανά λεπτό μέχρι να έρθει βοήθεια.

Για να μάθετε σωστά την τεχνική,  φροντίστε οπωσδήποτε να παρακολουθήσετε ένα διαπιστευμένο εκπαιδευτικό πρόγραμμα Α' βοηθειών, συμπεριλαμβανομένου και του τρόπου χρήσης ενός αυτοματοποιημένου εξωτερικού απινιδωτή (AED). Αν είστε σε κατάσταση σοκ καλέστε το 166  πριν ξεκινήσετε οτιδήποτε. Κάποιος ειδικός στην γραμμή, μπορεί να σας καθοδηγήσει στις σωστές διαδικασίες μέχρι να φτάσει η βοήθεια. Γενικότερα οι οδηγίες που περιγράφονται απευθύνονται σε ανθρώπους που γνωρίζουν την εφαρμογή τους, σε κάθε άλλη περίπτωση παρακαλείσθε να απευθύνεστε σε ειδικούς επαγγελματίες υγείας για κατεύθυνση.

Εάν είστε εκπαιδευμένος μετά από 30 συμπιέσεις, με το θύμα να βρίσκεται ξαπλωμένο προσεκτικά στην πλάτη του, γυρίστε το κεφάλι προς τα πίσω ελαφρά (προσοχή για υπερέκταση) για να σηκώσετε το πηγούνι. Πάρε μια βαθιά εισπνοή και εφαρμόστε τα χείλη σας όσο πιο στεγανά γίνεται, γύρω από το στόμα του θύματος. Κλείστε την μύτη του και φύσηξτε σταθερά για 2 περίπου δευτερόλεπτα και σχετικά αργά στο στόμα του θύματος και παρακολούθηστε για την ταυτόχρονη ανύψωση του θώρακα.

# data[].attributes.headline
ΔΟΜΗ ΚΑΙ ΛΕΙΤΟΥΡΓΙΑ ΤΟΥ ΑΝΑΠΝΕΥΣΤΙΚΟΥ ΣΥΣΤΗΜΑΤΟΣ

# data[].attributes.subject
ΔΟΜΗ ΚΑΙ ΛΕΙΤΟΥΡΓΙΑ ΤΟΥ ΑΝΑΠΝΕΥΣΤΙΚΟΥ ΣΥΣΤΗΜΑΤΟΣ

# data[].attributes.body
Η αεροφόρος οδός :

Τα όργανα του αναπνευστικού συστήματος, που είναι η μύτη, ο φάρυγγας, ο λάρυγγας, η τραχεία, το βρογχιακό δέντρο και οι πνεύμονες, συνιστούν την αεροφόρο οδό.

Ο αέρας εισέρχεται στη ρινική κοιλότητα, η οποία αποτελεί τμήμα της μύτης και χωρίζεται σε δύο ρινικούς θαλάμους, με το ρινικό διάφραγμα. Το πάνω μέρος κάθε ρινικού θαλάμου επενδύεται με οσφρητικό βλεννογόνο.

Το υπόλοιπο καλύπτεται με αναπνευστικό βλεννογόνο, που είναι πλούσιος σε αγγεία και αποτελείται από επιθηλιακά κύτταρα, τα οποία διαθέτουν βλεφαρίδες (κροσσούς), και από κύτταρα που παράγουν βλέννα.

Κατά την εισπνοή, ο εισερχόμενος αέρας θερμαίνεται με τη βοήθεια των αιμοφόρων αγγείων.

Αποκτά έτσι τη θερμοκρασία του σώματος, φιλτράρεται, υγραίνεται και στη συνέχεια περνάει στο φάρυγγα.

# data[].attributes.headline
ΚΑΡΠΑ ή πώς να σώσετε μια ζωή

# data[].attributes.subject
ΚΑΡΠΑ ή πώς να σώσετε μια ζωή

# data[].attributes.body
Η καρδιοπνευμονική ανάνηψη (CPR ή ΚΑΡΠΑ) είναι μια τεχνική Α’ Βοηθειών που είναι πολύ χρήσιμη για τη επιβίωση του θύματος σε καταστάσεις έκτακτης ανάγκης, κατά τις οποίες έχει σταματήσει η αναπνοή ή ο καρδιακός παλμός. Συνιστάται σε αυτές τις περιπτώσεις να ξεκινήσετε διαδικασία ΚΑΡΠΑ (CPR) με εξωτερικές θωρακικές συμπιέσεις.

# data[].attributes.headline
ΑΝΑΠΝΟΗ     

# data[].attributes.subject
ΑΝΑΠΝΟΗ     

# data[].attributes.body
Τα προϊόντα της πέψης των θρεπτικών ουσιών που περιέχονται στην τροφή απορροφώνται στο λεπτό έντερο και φτάνουν με την κυκλοφορία του αίματος σε όλα τα κύτταρα του σώματος.

Εκεί, ορισμένες θρεπτικές ουσίες οξειδώνονται κατά την κυτταρική αναπνοή, με αποτέλεσμα την απελευθέρωση ενέργειας.
Η ενέργεια αυτή χρησιμοποιείται για το σχηματισμό τριφωσφορικής αδενοσίνης (ΑΤΡ).

Για την οξείδωση των θρεπτικών ουσιών είναι απαραίτητη η συνεχής τροφοδότηση των κυττάρων με οξυγόνο, και ταυτόχρονα η συνεχής απομάκρυνση του παραγόμενου διοξειδίου του άνθρακα.

Το οξυγόνο και το διοξείδιο του άνθρακα (αναπνευστικά αέρια) διακινούνται με το αίμα από και προς τους πνεύμονες.

Η αναπνοή είναι μία συνεχής λειτουργία,που περιλαμβάνει την εισπνοή, κατά την οποία εισέρχεται αέρας στους πνεύμονες (πρόσληψη οξυγόνου), και την εκπνοή, κατά την οποία εξέρχεται αέρας από τους πνεύμονες (αποβολή διοξειδίου του άνθρακα).

Η διακίνηση του αέρα γίνεται δια μέσου κοιλοτήτων, σωλήνων και ανοιγμάτων, που αποτελούν την αεροφόρο οδό.

# data[].attributes.headline
Ρύθμιση της καρδιακής λειτουργίας

# data[].attributes.subject
Ρύθμιση της καρδιακής λειτουργίας

# data[].attributes.body
Η λειτουργία της καρδιάς συντονίζεται από εσωτερικούς φυσικούς βηματοδότες και με τη συνεργασία των κυττάρων του μυοκαρδίου, τα οποία μπορούν και συσπώνται απουσία νευρικής ή ορμονικής διέγερσης.

Οι φυσικοί βηματοδότες της καρδιάς είναι δύο και βρίσκονται ο ένας στο τοίχωμα του δεξιού κόλπου (φλεβόκομβος) και ο άλλος στο σημείο επαφής του μεσοκολπικού και του μεσοκοιλιακού διαφράγματος (κολποκοιλιακός κόμβος).

# data[].attributes.headline
Στη συνέχεια, με τη 

# data[].attributes.body
Στη συνέχεια, με τη συστολή των κοιλιών, και ενώ οι βαλβίδες κλείνουν εμποδίζοντας την παλινδρόμηση του αίματος προς τους κόλπους, το αίμα διοχετεύεται στις αρτηρίες.

Από την αριστερή κοιλία εισέρχεται στην αορτή και κινείται προς την περιφέρεια του σώματος, ενώ από τη δεξιά κοιλία εισέρχεται στην πνευμονική αρτηρία και κινείται προς τους πνεύμονες.

Βαλβίδες που βρίσκονται στην είσοδο των δύο μεγάλων αρτηριών ελέγχουν τη ροή του αίματος από τις κοιλίες προς την αορτή και προς την πνευμονική αρτηρία

# data[].attributes.headline
Η καρδιά στην πραγμα

# data[].attributes.body
Η καρδιά στην πραγματικότητα είναι μίαμυώδης αντλία, η οποία αποτελείται από έναχαρακτηριστικό είδος μυός, τον καρδιακόμυ.

Η καρδιά του ανθρώπου είναι τετράχωρη και αποτελείται από δύο κόλπους με λεπτά τοιχώματα, που βρίσκονται στο ανώτερο τμήμα της, και από δύο κοιλίες με παχύτερα τοιχώματα, που βρίσκονται στο κατώτερο τμήμα της.

Οι δύο κοιλίες χωρίζονται μεταξύ τους με το μεσοκοιλιακό διάφραγμα και οι κόλποι με το μεσοκολπικό διάφραγμα

Δεν υπάρχει, επομένως, επικοινωνία ανάμεσα στους δύο κόλπους ή στις δύο κοιλίες.

Πρέπει να σημειωθεί ότι η αριστερή κοιλία έχει παχύτερα τοιχώματα από τη δεξιά, διότι στέλνει το αίμα σε μεγαλύτερη απόσταση (σε όλο το σώμα).

Μεταξύ των κόλπων και των κοιλιών υπάρχουν βαλβίδες που καθορίζουν τη μονόδρομη ροή του αίματος σε κάθε σύσπαση της καρδιάς.Στην πραγματικότητα η καρδιά είναι μίααντλία αναρροφητική και ταυτόχρονα συμπιεστική.
Αναρροφητική, γιατί συγκεντρώνει το αίμα από όλα τα τριχοειδή του σώματος μέσω των φλεβών, και συμπιεστική, διότι στέλνει το αίμα στα τριχοειδή όλου του σώματος μέσω των αρτηριών που ξεκινούν από τις κοιλίες της.

Το αίμα κινείται από τους κόλπους προςτις κοιλίες, οι οποίες με τη συστολή τους τοστέλνουν σε δύο αρτηρίες.
Στο δεξιό κόλπο φτάνει το αίμα από τηνπεριφέρεια του σώματος, πλούσιο σε διοξείδιο του άνθρακα.
Στον αριστερό κόλπο φτάνει το αίμα, που έχει ήδη περάσει από τους πνεύμονες και είναι πλούσιο σε οξυγόνο.
Με τη συστολή των κόλπων το αίμα κινείται προς τις κοιλίες.

# data[].attributes.headline
Βήματα ΚΑΡΠΑ

# data[].attributes.body
Βήματα ΚΑΡΠΑ

# data[].attributes.headline
Δομή και λειτουργία

# data[].attributes.subject
Δομή και λειτουργία

# data[].attributes.body
Το κύριο όργανο του κυκλοφορικού συστήματος είναι η καρδιά. Βρίσκεται ανάμεσα στους δύο πνεύμονες πίσω από το στέρνο

# data[].attributes.headline
'' Βασικά στοιχεία ανατομίας και φυσιολογίας του κυκλοφορικού και του αναπνευστικού συστήματος.''

# data[].attributes.subject
'' Βασικά στοιχεία ανατομίας και φυσιολογίας του κυκλοφορικού και του αναπνευστικού συστήματος.''

# data[].attributes.body
ΚΥΚΛΟΦΟΡΙΚΟ ΣΥΣΤΗΜΑ
Η μεταφορά των θρεπτικών ουσιών στακύτταρα των ιστών και η απομάκρυνση απόαυτά των αχρήστων γίνεται από το κυκλοφορικό σύστημα, το οποίο αποτελείται από την καρδιά, τα αιμοφόρα αγγεία και το

αίμα που κυκλοφορεί μέσα σ' αυτά. Στενά συνδεδεμένο με το κυκλοφορικό σύστημα είναικαι το λεμφικό σύστημα, στο οποίο κυκλοφορεί η λέμφος.

ΚΑΡΔΙΑ

# data[].attributes.headline
Παροχή πρώτων βοηθειών

# data[].attributes.subject
Παροχή πρώτων βοηθειών

# data[].attributes.body
Οι Πρώτες Βοήθειες δεν αποσκοπούν στην τελική θεραπεία του ασθενούς. Όμως, αν προσφερθούν σωστά και αποτελεσματικά, οι πιθανότητες επιβίωσης και ομαλότερης αποθεραπείας του ασθενούς αυξάνονται σημαντικά. Ενίοτε οι Πρώτες Βοήθειες μπορούν από μόνες τους να σώσουν τη ζωή του ασθενούς ή να τον θεραπεύσουν.

Για παράδειγμα, ένας ασθενής που λόγω πνιγμού έχει υποστεί καρδιοαναπνευστική ανακοπή, (διακοπή καρδιακής και αναπνευστικής λειτουργίας), μπορεί να επανέλθει μόνο με την εφαρμογή Καρδιο – Αναπνευστικής Αναζωογόνησης, ενώ ένας ασθενής που είναι στην ίδια κατάσταση αλλά από διαφορετική αιτία π.χ. από έμφραγμα μυοκαρδίου, είναι εξαιρετικά απίθανο να επανέλθει αν δεν γίνει γρήγορα απινίδωση και δεν του χορηγηθούν κατάλληλα φάρμακα στο νοσοκομείο. Οι πιθανότητες, όμως του δεύτερου ασθενούς θα έχουν αυξηθεί σημαντικά αν εφαρμοσθεί πρώτα Καρδιο – Αναπνευστική Αναζωογόνηση σωστά και αποτελεσματικά στον τόπο του ατυχήματος.

Πολλά ατυχήματα έχουν συμβεί όταν πολίτες ή διασώστες προσπάθησαν να βοηθήσουν τα θύματα ενός ατυχήματος, χωρίς να έχουν λάβει τα απαραίτητα μέτρα ασφαλείας. Για το λόγο αυτό, η ασφάλεια της επονομαζόμενης στη γλώσσα των διασωστών «σκηνής του ατυχήματος» θα πρέπει να είναι το κύριο μέλημα οποιουδήποτε προσφέρει τις Πρώτες Βοήθειες. Η μέριμνα για την ασφάλεια ξεκινά πριν ασχοληθούμε με το θύμα. Καθώς πλησιάζουμε, θα πρέπει να έχουμε όλες τις αισθήσεις μας σε επαγρύπνηση για να μπορέσουμε να αντιληφθούμε έγκαιρα τυχόν κινδύνους που μπορεί να υπάρχουν, όπως για παράδειγμα συνεχιζόμενη ροή ηλεκτρικού ρεύματος σε μια ηλεκτροπληξία, κυκλοφορία οχημάτων στο χώρο του τροχαίου ατυχήματος, ή κίνδυνος τραυματισμού από μια ψηλή σκάλα που βρίσκεται κοντά στο χώρο ενός εργατικού ατυχήματος. Πριν από την έναρξη οποιασδήποτε ενέργειας θα πρέπει να κάνουμε μια γρήγορη οπτική σάρωση όλης της σκηνής του ατυχήματος, με σκοπό τον εντοπισμό τυχόν κινδύνων.

# data[].attributes.headline
Νέοι Κανόνες

# data[].attributes.subject
Νέοι Κανόνες

# data[].attributes.attachment_link.readable_text
Η πρωτόγνωρη για τα ιατρικά χρονικά σύγχρονη πανδημία που προκαλείται από την μόλυνση από το ιό SARS-COV-2 ("κορωνοϊός", λοίμωξη COVID-19) δημιουργεί νέα δεδομένα ως προς την επιβίσωηση των θυμάτων ανακοπής αλλά κυρίως της ασφάλειας των παρόχων KαρδιοΠνευμονικής Αναζωογόνησης (ΚΑΡΠΑ). Οι επαγγελματίες υγείας (ΕΥ) κατά τη διάρκεια Προχωρημένης Υποστήριξης της Ζωής (Advanced Life Support - ALS) αλλά και οι μη-ΕΥ πάροχοι Bασικής Yποστήριξης της Zωής (BLS - Basic Life Support) μπορεί να βρεθούν εκτεθειμένοι κατά τη διάρκεια της ΚΑΡΠΑ σε αυτόν τον νέο ιό που χαρακτηρίζεται από υψηλή μεταδοτικότητα. Κατά συνέπεια θα πρέπει να λαμβάνουν μέτρα προστασίας και να προσαρμόζουν τις ενέργειες τους με βάση τα νέα δεδομένα, ιδιαίτερα τώρα (Μάρτιος 2020) που υπάρχει έλλειψη αποτελεσματικών όπλων για την πρόληψη και θεραπεία του (εμβόλια, αντιϊκά φάρμακα, ανοσοθεραπεία).

Με την επιφύλαξη των μέχρι τώρα διαθέσιμων επιστημονικών στοιχείων και με γνώμονα τις παγκόσμιες συστάσεις πρέπει να επανεξετάσουμε τον ασφαλή τρόπο ΚΑΡΠΑ σε θύματα τόσο εξω-νοσοκομειακής ὀσο και ενδο-νοσοκομειακής ανακοπής.
Α. ΚΑΡΠΑ σε εξω-νοσοκομειακό περιβάλλον
Αυτές οι συστάσεις αφορούν όλους όσους εκτελούν ΚΑΡΠΑ ή/ και απινίδωση σε εξω-νοσοκομειακό περιβάλλον.

Κάθε φορά που εκτελείται ΚΑΡΠΑ, ιδιαίτερα σε ένα άγνωστο θύμα, υπάρχει κίνδυνος διασταυρούμενης λοίμωξης, που σχετίζεται ιδιαίτερα με την εφαρμογή εμφυσήσεων διάσωσης. Κανονικά, ο κίνδυνος αυτός είναι πολύ μικρός και θεωρείται αμελητέος σε σχέση με το γεγονός ότι ένα άτομο σε καρδιακή ανακοπή θα πεθάνει αν δεν δοθεί αποτελεσματική βοήθεια. Σε κάθε περίπτωση, με βάση τις υπάρχουσες καθιερωμένες οδηγίες, το πρώτο πράγμα που πρέπει να κάνετε είναι να φωνάξετε για βοήθεια και να καλέσετε το 112/166.

Οι ήδη παρευρισκόμενοι στην ανακοπή και οι πρώτοι που ανταποκρίνονται (πχ ειδικό προσωπικό στο χώρο εργασίας, γυμναστές κλπ.), οι οποίοι έχουν υποχρέωση για παροχή αρχικής φροντίδας, στην οποία μπορεί να περιλαμβάνεται ΚΑΡΠΑ, θα πρέπει να έχουν από πριν συγκεκριμένες συμβουλές από τον εργοδότη τους.

Σημειώνεται ότι το παρόν συμβουλευτικό έγγραφο μπορεί να τροποποιηθεί με βάση την αυξανόμενη εμπειρία στην περίθαλψη των ασθενών με COVID-19.

Οι εργαζόμενοι στον τομέα της υγειονομικής περίθαλψης θα πρέπει να συμβουλεύονται τις συστάσεις της Παγκόσμιας Οργάνωσης Υγείας και του Υπουργείου Υγείας. Ήδη προβλέπεται (κατευθυντήριες οδηγίες Ευρωπαϊκού Συμβουλίου Αναζωογόνησης - ERC Guidelines 2015) ότι "Αν είστε ανεκπαίδευτοι ή ανίκανοι να κάνετε εμφυσήσεις διάσωσης, δώστε ΚΑΡΠΑ μόνο με συμπίεση στο θώρακα (δηλαδή συνεχείς θωρακικές συμπιέσεις με ρυθμό τουλάχιστον 100-120 ανά λεπτό)".

Λόγω της αυξανόμενης πιθανότητας το θύμα να έχει COVID-19, συστήνουμε το εξής: Αναγνωρίστε την καρδιακή ανακοπή αναζητώντας την απουσία σημείων ζωής και την απουσία φυσιολογικής αναπνοής. Μην ακούτε ή αισθάνεστε την αναπνοή τοποθετώντας το αυτί και το μάγουλο σας κοντά στο στόμα του ασθενούς. Αν έχετε οποιαδήποτε αμφιβολία για την επιβεβαίωση της καρδιακής ανακοπής, ξεκινήσετε τις θωρακικές συμπιέσεις μέχρι να φτάσει η βοήθεια (ή προφανώς ο ασθενής να εμφανίσει έκδηλα σημεία ζωής όπως πχ αντίδραση με κινήσεις). Βεβαιωθείτε ότι ένα ασθενοφόρο είναι καθ΄ οδόν. Αν υποπτεύεστε COVID 19, ενημερώστε εξαρχής το κέντρο του ΕΚΑΒ όταν καλέσετε το 112/166.

Σε περίπτωση θετικού/ ύποπτου COVID-19 θύματος, οπότε και υπάρχει σαφής κίνδυνος μόλυνσης, οι διασώστες θα πρέπει να επιχειρούν συμπίεση ΚΑΡΠΑ μόνο με θωρακικές συμπιέσεις και έγκαιρη απινίδωση μέχρι να φτάσει το ασθενοφόρο (ή η ομάδα εξειδικευμένης αναζωογόνησης). Κατά τα γνωστά, ενώστε τα χέρια σας στη μέση του στήθους και πιέστε γρήγορα και δυνατά, με ρυθμό τουλάχιστον 100-120 ανά λεπτό.

Η έγκαιρη χρήση αυτόματου εξωτερικού απινιδωτή αυξάνει σημαντικά τις πιθανότητες επιβίωσης του ατόμου και δεν αυξάνει τον κίνδυνο μόλυνσης του διασώστη.

Αν ο διασώστης έχει πρόσβαση σε ατομικό προστατευτικό εξοπλισμό (πχ. προστατευτική μάσκα, γάντια μίας χρήσης, οφθαλμική προστασία), αυτός πρέπει να φορεθεί πριν την έναρξη ΚΑΡΠΑ.

Μετά την εκτέλεση ΚΑΡΠΑ μόνο με θωρακικές συμπιέσεις, όλοι οι διασώστες πρέπει να πλένουν καλά τα χέρια τους με σαπούνι και νερό. Τα καθαριστικά τζελ χεριών με βάση το οινόπνευμα είναι μια βολική εναλλακτική λύση. Θα πρέπει επίσης να ζητήσουν περαιτέρω συμβουλές από την υπηρεσία παροχής συμβουλών για το κορωνοϊό του ΕΟΔΥ (Εθνικός Οργανισμός Δημόσιας Υγείας - https://eody.gov.gr/neos-koronaios-covid-19/)

Β. ΚΑΡΠΑ από επαγγελματίες υγείας σε νοσοκομειακό περιβάλλον και άλλες οργανωμένες δομές υγείας (πχ μέσα διακομιδών του ΕΚΑΒ).
Συστάσεις για τους εργαζομένους στον τομέα της υγειονομικής περίθαλψης (επαγγελματίες υγείας, ΕΥ) σχετικά με την ΚΑΡΠΑ σε χώρους υγειονομικής περίθαλψης για ασθενείς με υποψία ή επιβεβαιωμένη λοίμωξη COVID-19. Οι συστάσεις είναι συμπληρωματικές στις κατευθυντήριες οδηγίες που διατίθενται από το Υπουργείο Υγείας (ΕΟΔΥ) και μπορεί να αλλάξουν με βάση την αυξανόμενη εμπειρία στη φροντίδα των ασθενών με COVID-19, καθώς και της επίδραση της πανδημίας στις υπηρεσίες υγείας. Επομένως, είναι σημαντικό να ελέγχετε πάντα τις τελευταίες οδηγίες στους σχετικούς ιστοτόπους.

Ο κορωνοϊός πιστεύεται ότι κυρίως εξαπλώνεται κατά τρόπο παρόμοιο με την εποχική γρίπη, από άτομο σε άτομο μέσω στενής επαφής και σταγονιδίων. Οι βασικές αρχές ελέγχου της μόλυνσης και προφύλαξης από τα αερομεταφερόμενα σταγονίδια (droplets) αποτελούν τις κύριες στρατηγικές ελέγχου και θα πρέπει να ακολουθούνται αυστηρά. Μπορεί επίσης να παρουσιαστεί μετάδοση μέσω αερολύματος (aerosol). Η προσοχή στην υγιεινή των χεριών και στη συγκράτηση των αναπνευστικών εκκρίσεων που παράγονται με τον βήχα και το φτάρνισμα είναι οι ακρογωνιαίοι λίθοι του αποτελεσματικού ελέγχου της λοίμωξης.

Όλοι οι ΕΥ που διαχειρίζονται τα άτομα με υποψία ή επιβεβαιωμένη λοίμωξη COVID-19 πρέπει να ακολουθούν τις τοπικές και εθνικές οδηγίες για τον έλεγχο της μόλυνσης και τη χρήση των μέσων ατομικής προστασίας (ΜΑΠ - βλέπε οδηγίες ΕΟΔΥ).

Πρέπει όλοι οι εμπλεκόμενοι να έχουν υπόψη τους ότι κατά τη διάρκεια της ΚΑΡΠΑ, υπάρχει πάντοτε το ενδεχόμενο να εκτίθενται οι διασώστες σε σωματικά υγρά. Επίσης διαδικασίες (όπως π.χ. η ενδο-τραχειακή διασωλήνωση ή ο αερισμός) είναι πιθανόν να δημιουργήσουν μολυσματικό αερόλυμα. Η χρήση ή όχι ΜΑΠ στα θύματα, ανάλογα με τον βαθμό στον οποίο είναι ύποπτα, αποφασίζεται εκ των προτέρων σε τοπικό επίπεδο (εκάστοτε δομή)

Οι συμμετέχοντες στην ΚΑΡΠΑ (ιδανικά τα μέλη της ομάδας αναζωογόνησης) πρέπει να εκπαιδεύονται στην ασφαλή τοποθέτηση/ αφαίρεση των ΜΑΠ και την αποφυγή μόλυνσης.
Συστάσεις σχετικά με την ΚΑΡΠΑ σε χώρους υγειονομικής περίθαλψης σε ασθενείς α) με νοσήματα που μοιάζουν με λοίμωξη COVID-19 ή β) με επιβεβαιωμένο κρούσμα COVID-19
Οι ασθενείς με λοίμωξη COVID-19 ή με νόσο που μοιάζει με λοίμωξη COVID-19 (εν αναμονής εργαστηριακής τεκμηρίωσης), οι οποίοι διατρέχουν κίνδυνο οξείας επιδείνωσης ή καρδιακής ανακοπής, πρέπει να εντοπιστούν νωρίς. Πρέπει να ληφθούν έγκαιρα κατάλληλα μέτρα για την πρόληψη της καρδιακής ανακοπής και την αποφυγή της απροστάτευτης/ ακάλυπτης ΚΑΡΠΑ. Η χρήση συστημάτων παρακολούθησης και έγκαιρης ενεργοποίησης επί κλινικής επιδείνωσης (π.χ. NEWS2) θα επιτρέψει την έγκαιρη ανίχνευση τέτοιων ασθενών.

Το τοπικό / εθνικό συμφωνημένο ελάχιστο επίπεδο ΜΑΠ πρέπει να χρησιμοποιείται για την αξιολόγηση ενός ασθενούς, για την εκκίνηση των θωρακικών συμπιέσεων και για την παρακολούθηση στα τακτά χρονικά διαστήματα των δύο λεπτών του ρυθμού της καρδιακής ανακοπής.

Η ανάγκη χρήσης ΜΑΠ μπορεί να καθυστερήσει την ΚΑΡΠΑ σε ασθενείς με COVID-19. Η επανεξέταση των σχετικών διαδικασιών (συμπεριλαμβανομένης της διαθεσιμότητας ΜΑΠ στα καροτσάκια ανάνηψης), μαζί με την θεωρητική εκπαίδευση και την πρακτική άσκηση, θα ελαχιστοποιήσει αυτές τις καθυστερήσεις. Η ασφάλεια του προσωπικού είναι πρωταρχικής σημασίας. Σε καρδιακή ανακοπή που πιθανολογείται υποξαιμική αιτιολογία, συνιστάται συνήθως ο πρώιμος αερισμός με οξυγόνο. Οποιαδήποτε όμως ενέργεια ή επεμβατική πράξη στον αεραγωγό, που πραγματοποιείται χωρίς τη σωστή προστασία με ΜΑΠ θα θέσει τον διασώστη σε σημαντικό κίνδυνο μόλυνσης. Συνεπώς, συνιστούμε ακόμη και σε υποτιθέμενη υποξαιμική ανακοπή έναρξη της ΚΑΡΠΑ με θωρακικές συμπιέσεις.

Αναγνωρίστε την καρδιακή ανακοπή αναζητώντας την απουσία σημείων ζωής και την απουσία φυσιολογικής αναπνοής. Αισθανθείτε για σφυγμό στην καρωτίδα αν είστε εκπαιδευμένοι να το κάνετε. Μην ακούτε ή αισθάνεστε την αναπνοή τοποθετώντας το αυτί και το μάγουλο σας κοντά στο στόμα του ασθενούς. Εάν υπάρχουν αμφιβολίες σχετικά με τη διάγνωση της καρδιακής ανακοπής, η σύσταση είναι έναρξη θωρακικών συμπιέσεων μέχρι να φτάσει προχωρημένη βοήθεια.

Ξεκινήστε την ΚΑΡΠΑ μόνο με θωρακικές συμπιέσεις και ελέγξτε τον υποκείμενο καρδιακό ρυθμό του ασθενούς το συντομότερο δυνατόν. Αποφύγετε τον αερισμό στόμα σε στόμα, συμπεριλαμβανόμενης και της χρήσης μάσκας-τσέπης (pocket-mask). Αν στον ασθενή χορηγείται ήδη οξυγόνο με μάσκα προσώπου (τύπου Venturi), αφήστε τη μάσκα στο πρόσωπο του ασθενούς κατά τη διάρκεια των θωρακικών συμπιέσεων.

Παρευρισκόμενοι μη υγειονομικοί (που ήδη φορούν πλήρη ΜΑΠ) μπορεί να είναι σε θέση να παράσχουν υποστήριξη, ενώ οι θωρακικές συμπιέσεις είναι σε εξέλιξη, πριν από την άφιξη της ομάδας αναζωογόνησης. Οι υπόλοιποι (μέλη ομάδας ανάνηψης και βοηθητικό προσωπικό) πρέπει να εφαρμόσουν πλήρη ΜΑΠ, πριν αναλάβουν τη διαδικασία της ΚΑΡΠΑ από τα άτομα που ανταποκρίθηκαν αρχικά στην καρδιακή ανακοπή.

Απινιδώστε τους απινιδώσιμους ρυθμούς γρήγορα - η πρώιμη αποκατάσταση της κυκλοφορίας μπορεί να αποτρέψει την ανάγκη για επεμβατική υποστήριξη του αεραγωγού και επεμβατικό αερισμό. Στις περιπτώσεις που η απινίδωση πραγματοποιείται όχι με αυτοκόλλητα ηλεκτρόδια (defi-pads) αλλά με χειροκίνητα απινιδωτικά paddles, δίνουμε έμφαση στην μη αποσύνδεση του κλειστού κυκλώματος οξυγόνου, ώστε να μειωθεί η πιθανότητα αερογενούς διασποράς από τις αναπνευστικές εκκρίσεις του θύματος.

Οι επεμβατικές πράξεις στον αεραγωγό πρέπει να διεξάγονται από έμπειρα άτομα (π.χ. εισαγωγή υπεργλωττιδικών συσκευών ή ενδοτραχειακή διασωλήνωση). Τα άτομα αυτά πρέπει να ασκούν μόνο τις δεξιότητες των αεραγωγών (π.χ. αερισμό με μάσκα-ασκό) για τις οποίες έλαβαν εκπαίδευση. Η ενδο-τραχειακή διασωλήνωση ή η εισαγωγή υπεργλωττιδικών συσκευών πρέπει να επιχειρείται μόνο από άτομα που είναι έμπειρα και ικανά σε αυτή τη διαδικασία.
Οι ασθενείς μπορεί να υποστούν καρδιακή ανακοπή η οποία προκαλείται είτε άμεσα από την λοίμωξη COVID-19 είτε λόγω συνυπάρχουσας ασθένειας. Είναι σημαντικό να επιχειρήσετε να εντοπίσετε και να αντιμετωπίσετε τυχόν αναστρέψιμες αιτίες (π.χ. σοβαρή υποξαιμία ή υπογκαιμία) προτού εξετάσετε το ενδεχόμενο διακοπής της ΚΑΡΠΑ.

Απορρίψτε ή καθαρίστε όλο τον εξοπλισμό που χρησιμοποιήθηκε κατά τη διάρκεια της ΚΑΡΠΑ ακολουθώντας τις συστάσεις του κατασκευαστή και τις τοπικές οδηγίες. Όλες οι επιφάνειες εργασίας που χρησιμοποιούνται για τον εξοπλισμό των αεραγωγών/ αναζωογόνησης θα πρέπει επίσης να καθαρίζονται σύμφωνα με τις τοπικές οδηγίες. Συγκεκριμένα, βεβαιωθείτε ότι ο εξοπλισμός που χρησιμοποιείται στις επεμβάσεις των αεραγωγών (π.χ. λαρυγγοσκόπια, μάσκες προσώπου) δεν αφήνεται στο μαξιλάρι του ασθενούς, αλλά τοποθετείται σε δίσκο.

Αφαιρέστε τα ΜΑΠ με ασφάλεια, για να αποφύγετε την μόλυνση και απορρίψετε τους σάκους μολυσματικών απορριμμάτων σύμφωνα με τις τοπικές οδηγίες. Η υγιεινή των χεριών έχει σημαντικό ρόλο στη μείωση της μετάδοσης. Μετά την εκτέλεση ΚΑΡΠΑ μόνο με θωρακικές συμπιέσεις, όλοι οι διασώστες πρέπει να πλένουν καλά τα χέρια τους με σαπούνι και νερό. Τα καθαριστικά τζελ χεριών με βάση το οινόπνευμα ή ακόμη και το καθαρό οινόπνευμα είναι εναλλακτική λύση.

Σημ: Οι συστάσεις αυτές βασίζονται σε ανάλογες συστάσεις του Resuscitation Council (UK) https://www.resus.org.uk/ και του European Resuscitation Council https://www.erc.edu/ - Guidelines 2015

Εκ της ΕΚΕ/ ΟΕ ΚΑΡΠΑ & Εντατικής Θεραπείας
- Γεώργιος Λάτσιος, MD, επιμελητής επεμβατικός καρδιολόγος, Υπεύθυνος Εκπαίδευσης ΚΑΡΠΑ (ΕΚΕ/ERC) - email: [email protected]

- Ανδρέας Συνετός, MD, επιμελητής επεμβατικός καρδιολόγος Πρόεδρος ΟΕ ΚΑΡΠΑ/Εντ,Θερ.

- Νίκος Νικολάου, MD, διευθυντής καρδιολόγος Μονάδας Εμφραγμάτων, ERC Board, Director for External Affairs

- Ιωάννης Γουδέβενος, MD, καθηγητής καρδιολογίας, πρόεδρος ΕΚΕ

# data[].attributes.attachment_link.title
ΚΑΡΠΑ (ΚαρδιοΠνευμονική Αναζωογόνηση) και πανδημία COVID-19 (λοίμωξη από κορωνοϊό) - Θέση της Ελληνικής Καρδιολογικής Εταιρείας/ ΟΕ ΚΑΡΠΑ & Εντατικής Θεραπείας

# data[].attributes.attachment_link.description
Η πρωτόγνωρη για τα ιατρικά χρονικά σύγχρονη πανδημία που προκαλείται από την μόλυνση από το ιό SARS-COV-2 ("κορωνοϊός", λοίμωξη COVID-19) δημιουργεί νέα δεδομένα ως προς την επιβίσωηση των θυμάτων ανακοπής αλλά κυρίως της ασφάλειας των παρόχων KαρδιοΠνευμονικής Αναζωογόνησης (ΚΑΡΠΑ).

# data[].attributes.headline
Τί είναι η Καρδιοπνευμονική Αναζωογόνηση (ΚΑΡΠΑ);

# data[].attributes.subject
Τί είναι η Καρδιοπνευμονική Αναζωογόνηση (ΚΑΡΠΑ);

# data[].attributes.body
Καρδιοπνευμονική Αναζωογόνηση (ΚΑΡΠΑ) ονομάζεται η τεχνική η οποία αποτελείται από θωρακικές συμπιέσεις και διασωστικές αναπνοές. Εφαρμόζουμε την Καρδιοπνευμονική Αναζωογόνηση (ΚΑΡΠΑ), εφόσον διαπιστώσουμε ότι ένα θύμα δεν αναπνέει, προκειμένου να διατηρήσουμε τον εγκέφαλό του οξυγονομένο. Είναι γνωστή επίσης και ως “το φιλί της ζωής”.